**Redegjørelse Åpenhetsloven 2024**

# Introduksjon

Vi utvikler boliger i egen regi og på oppdrag for kunder. Samtidig som vi skal utvikle oss videre skal vi også alltid være fokuserte på kvalitet i arbeidet. Våre boliger skal være mer enn fire vegger og tak. Derfor liker vi å si at vi realiserer drømmer.

Vår ambisjon er å ta stadig større plass i det lokale eiendomsmarkedet.

Med salgsinntekter over 70 millioner kroner og en balansesum på over 35 millioner kroner omfattes selskapet av åpenhetsloven som trådte i kraft 01.07.22. I jobben med å utvikle tomter og boliger står sosialt ansvar og etisk handel sentralt. Arbeidet med åpenhetsloven inngår derfor som en del av det kontinuerlige arbeidet med bærekraft i organisasjonen.

# Beskrivelse av virksomheten og arbeidet med åpenhetsloven

Haga Bolig AS er en eiendomsutvikler med fokus på kvalitet i alle ledd. Vi bygger moderne, arkitekttegnede boliger med effektive planløsninger, god standard og godt faglig håndverk.

Haga Bolig har hovedkontor på Forus utenfor Stavanger. Hovedmarkedet for boligene er Rogaland, primært Nord-Jæren.

Selskapet har egne prosjektledere og arkitekter for utvikling av eiendommer og gjennomføring av prosjekter.

# Organisering

Haga Bolig AS er 100% eid av Tommy Haga gjennom T. Haga Holding AS, som også er daglig leder.

Styret består av

Styrets leder: Tommy Haga

Styremedlem: Carina Kaldheim

# Produksjon og leverandører

Haga Bolig forsøker, der det er mulig, å benytte lokale tjenesteleverandører. Alle vareleverandørene innen grunnarbeid, betong, tømmerarbeid, elektro og rør er lokale norske selskap. Av vareleverandører har vi også norske selskap, men noen eksempler med utenlandsk eierskap.

Norge er i utgangspunktet ikke forbundet med stor risiko, og er omfattet av kravene som gjelder i åpenhetsloven.

Selskapet har siden etableringen hatt søkelys på å benytte oss av seriøse leverandører og samarbeidspartnere som har høyt fokus på bærekraft, miljø og arbeidsvilkår.

# Retningslinjer og rutiner

Haga Bolig jobber kontinuerlig for å sikre at vi og våre leverandører og samarbeidspartneres aktiviteter ikke medfører brudd på grunnleggende menneskerettigheter og anstendige arbeidsforhold i henhold til Åpenhetsloven.

Daglig leder, Tommy Haga, er ansvarlig for at selskapet til enhver tid følger loven.

Gjennom arbeidet med Åpenhetsloven og som en del av innkjøpsrutinene innhentes det

opplysninger fra våre leverandører for å sikre at disse jobber i tråd med kravene som stilles i

OECDs retningslinjer for ansvarlig næringsliv. Dette arbeidet er en pågående prosess hvor

leverandører rutinemessig kontrolleres.

Dersom det avdekkes høy risiko eller brudd på menneskerettigheter og anstendige arbeidsforhold hos våre leverandører og samarbeidspartnere vil samarbeidet vurderes ut fra følgende tre punkter:

* videreføre samarbeidet for mest effektivt å kunne påvirke leverandøren
* avbryte forholdet midlertidig mens igangsatte risikoreduserende tiltak videreføres
* trekke seg ut av samarbeidet

Haga Bolig har per dags dato ikke hatt behov for å iverksette tiltak mot leverandører.

Spørsmål vedrørende Haga Bolig sitt arbeid med Åpenhetsloven kan rettes til:

post@thaga.no

E-post bes merkes med «Åpenhetsloven»

Svar på henvendelser vil skje i tråd med regelen om tre ukers svarfrist.